የጥላቻ ንግግርንና ሀሰተኛ መረጃዎችን ለመከላከል በተዘጋጀው ረቂቅ አዋጅ ላይ ውይይት ተካሄደ
የጥላቻ ንግግርና ሀሰተኛ መረጃዎችን ለመከላከል በተዘጋጀው ረቂቅ አዋጅ ላይ ውይይት ተካሄደየጥላቻ ንግግርና ሀሰተኛ መረጃዎችን በብሮድካስት፤በህትመት፤ በማህበራዊ ሚዲያ አማካይነት ብሎም በምስል እና በድምጽ ሆነ ብሎ በሚያሰራጩ አካላትና ግለሰቦች ላይ ህጋዊ እርምጃ ለመውሰድ ያግዛል ተብሏል፡፡የፌዴራል ጠቅላይ አቃቤ ህግ ለግጭት እና ሁከት መንስኤ በሆኑት የጥላቻ ንግግር እና ሀሰተኛ መረጃዎች ዙሪያ ባዘጋጀዉ ረቂቅ አዋጅ ላይ ከባለድርሻ አካላት ጋር ተወያየ፡፡በረቂቅ አዋጁ ዙሪያ የፖለቲካ ፓርቲዎች፤ጦማሪያን፤የሚዲያ አካላት እና የህግ ሙያተኞች ውይይት ያካሄዱበት ሲሆን፤ በቀጣይ አዋጁ የሚሰጠውን ግብዓት አካቶ ለህዝብ ተወካዮች ምክር ቤት እንሚቀርብ ይጠበቃል፡፡ዛሬ በተካሄደው ውይይት  በአዋጁ ዙሪያ ጥንቃቄ መደረግ እንዳለበት በስፋት የተነሳ ሲሆን፤ የጥላቻ ንግግርና ሀሰተኛ መረጃዎችን በብሮድካስት፤በህትመት፤ በማህበራዊ ሚዲያ አማካይነት ብሎም በምስል እና በድምጽ ሆነ ብሎ በሚያሰራጩ አካላትና ግለሰቦች ላይ ህጋዊ እርምጃ ለመውሰድ ያግዛል ተብሏል፡፡የረቂቅ አዋጁን የመነሻ ሀሳብ ያቀረቡት  የጠቅላይ አቃቤ ህግ ምክትል አቃቤ ህግ ዶ/ር ጌዲዮን ጢሞቲዮስ ረቂቅ አዋጁ የሚዲያና ሀሳብን በነጻነት የመግለጽ መብትን እንዳይነካ ጥንቃቄ መደረጉን ተናግረዋል፡፡በጥላቻ ንግግርና በሀሰተኛ መረጃዎች የሚከሰቱ ችግሮችን ለመከላከል የህግ ክፍተት መኖሩን ተከትሎ አዋጁ መርቀቁ ተገቢ መሆኑን ተሳታፊዎቹ አንስተዋል። ተሳታፊዎቹ መሻሻል ስላለባቸው ጉዳዮችና ስጋታቸውንም ጭምር አስቀምጠዋል፡፡በሌላ በኩል ረቂቅ አዋጁ የመገናኛ ብዙሃን፤ የኢትዮጵያ ሰባዊ መብት ኮሚሽንና የሀይማኖት አባቶች በጥላቻ ንግግርና በሀሰተኛ መረጃዎች የሚከሰቱ ችግሮች እንዳይንሰራፉ ሀላፊነታቸውን እንዲወጡም አካቷል፡፡ሆነ ብሎ የሌላን ግለሰብ፣ የተወሰነ ቡድንን ወይም ማኅበረተሰብ፣ ብሄርን፣ ኃይማኖት፣ ቀለም፣ ፆታን፣ አካል ጉዳተኝነትን፣ ዜግነትን ስደተኝነትን፣ ቋንቋን፣ ውጫዊ ገፅታን መሰረት በማድረግ እኩይ አድርጎ የሚስል፣ የሚያንኳስስ፣ የሚያስፈራራ መድልዎ እንዲፈጸም ወይም ጥቃት እንዲፈጸም የሚያነሳሳ የጥላቻ ንግግር ተብሎ እንደተተረጎም በረቂቅ አዋጁ ማወቅ ይካተታል፡፡በአሉላ ወርቁ